 **УНИВЕРЗИТЕТ У НИШУ**

** ГРАЂЕВИНСКO-АРХИТЕКТОНСКИ ФАКУЛТЕТ**



**ГРАЂЕВИНСКИ ФАКУЛТЕТ ДРУШТВО ЗА ИСПИТИВАЊЕ И ДРУШТВО ГРАЂЕВИНСКИХ**

**У БЕОГРАДУ ИСТРАЖИВАЊЕ МАТЕРИЈАЛА КОНСТРУКТЕРА СРБИЈЕ**

 **И КОНСТРУКЦИЈА СРБИЈЕ**

ОРГАНИЗУЈУ СЕМИНАР

**ШТА ЈЕ НОВО У ЕВРОКОДОВИМА-ОБАВЕЗНИМ СТАНДАРДИМА ЗА ПРОЈЕКТОВАЊЕ ГРАЂЕВИНСКИХ КОНСТРУКЦИЈА**

**у Нишу, свечана сала Грађевинско-архитектонског факултета, 24. 11. 2023. године**

Крајем 2019. донет је нови Правилник за грађевинске конструкције у Србији, којим се уводи примена Еврокодова у свим областима конструктерства. Након 18 месеци паралелне примене, стари правилници и стандарди коришћени за пројектовање грађевинских конструкција више нису у употреби и од априла 2022. обавезна је примена искључиво Еврокодова. Еврокодови су конзистентан систем европских стандарда за конструкције који доноси значајне новине, и који је праћен одговарајућим стандардима из области грађевинских материјала и извођења конструкција.

Прелазак на нову регулативу захтева ефикасно и квалитетно образовање и стручно усавршавање свих учесника у процесу грађења једног објекта – од клијената, преко инвеститора, пројектаната, извођача, менаџера, одговорних лица у локалним самоуправама итд. Циљ овог семинара је да пружи увид у основне новине које Еврокодови за конструкције уводе у пројектовање грађевинских конструкција, односно да укаже на најзначајније разлике у односу на нашу стару регулативу. Семинар је дакле намењен широком кругу заинтересованих, а првенствено оним инжењерима који до сада нису примењивали Еврокодове у пракси.

Семинаром су обухваћени сви Еврокодови за конструкције, осим Еврокода 1 који се односи на дејства, односно оптерећења и Еврокода 9 за алуминијумске конструкције, које немају велику примену у нашој земљи. Предавања држе угледни универзитетски наставници из Београда, Ниша и Новог Сада.

**Програм семинара**

**9.00-10.00 – пријављивање учесника**

**10.00-12.00 – Први блок предавања**

1. **Еврокод – Основе пројектовања конструкција**

Проф. др Златко Марковић

1. **Еврокод 2 – Пројектовање бетонских конструкција**

В.проф. др Ненад Пецић

1. **Еврокод 3 –** **Пројектовање челичних конструкција**

В.проф. др Јелена Добрић

**12.00-12.30 – пауза**

**12.30-14.00 – Други блок предавања**

1. **Еврокод 4 –** **Пројектовање спрегнутих конструкција од челика и бетона**

В.проф. др Милан Спремић

1. **Еврокод 5 – Пројектовање дрвених конструкција**

В.проф.др Иван Глишовић

1. **Еврокод 6 – Пројектовање зиданих конструкција**

Доц. др Радован Цветковић

**14:00 - 14:15– пауза за кафу**

**14:15 - 15.30 – Трећи блок предавања**

1. **Еврокод 7 – Геотехничко пројектовање**

Доц. др Вељко Пујевић

1. **Еврокод 8 – Пројектовање сеизмички отпорних конструкција**

Проф. др Ђорђе Лађиновић

**Учесници Семинара добијају презентован материјал у штампаном облику, као и сертификат о учешћу на Семинару.**

**Котизација** за учешће на Семинару износи **- 6.000 дин.**

Потребно је послати пријаву и уплатитити котизацију најкасније до 10.11.2023. на:

ДИМК Србије, Кнеза Милоша 9/1,11000 Београд,

Динарски рачун: 150000000185475875, котизацију уплатити искључиво преко фирме.

Све информације могу се добити у ДИМКС Кнеза Милоша 9/1 Београд

Тел: (0)11 32 30 357; ( 0) 11 32 42 589; 064 58 22 599

Е-mail: office@dimk.rs; website: [www.dimk.rs](http://www.dimk.rs)